คือตอนนี้อยู่ในช่วงพัก7วันหลังกินยาคุมแบบแผง21เม็ด และวันที่3หลังกินแบบแผงมีอะไรกันแบบไม่ใส่ถุงซึ่งได้กินยาคุมฉุกเฉินไปแล้วครับหากจะขึ้นแผงต่อไปควรกินวันที่8หรือกินหลังประจำเดือนมาครับ?
สวัสดีค่ะการใช้ยาคุมกำเนิดแบบแผงรายเดือน 21 เม็ดนั้น ควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมง และเมื่อกินหมดแผง ให้เว้นยา 7 วันซึ่งจะเป็นช่วงที่ประจำเดือนมา ก่อนจะเริ่มกินแผงถัดไปหลังเว้นยาครบ 7 วันซึ่งถ้าได้กินยามาจนครบแผง 21 เม็ด ในช่วงที่เว้นยา 7 วัน ก็จะไม่ได้มีการตกไข่ และการมีเพศสัมพันธ์ในช่วงที่เว้นยาก็ไม่น่าทำให้เกิดการตั้งครรภ์ได้ แต่ถ้ากินยาคุมฉุกเฉินไปแล้วก็อาจจะมีผลข้างเคียงเช่นเลือดออกผิดปกติตามมาได้ หรือถ้าประจำเดือนยังไม่มา ก็อาจทำให้ประจำเดือนมาคลาดเคลื่อน กรณีนี้แนะนำให้เว้น 7 วันตามปกติ และให้เริ่มยาคุมแผงถัดไปทันที หลังจากนี้สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ